Подпомагане финансирането за публикуване на научните изследвания на членове на академичния състав на Медицински факултет

На свое заседание от 13.06.2022 г. /Протокол №7/ Факултетният съвет на Медицински факултет, на основание чл. 8 (2) т.7 от Правила за условията и реда за оценката, планирането, разпределението и разходването на средствата, от Държавния бюджет за финансиране на присъщата на Тракийски университет научна дейност, МФ, към ТрУ, взе следното решение:

От субсидията за научна дейност на МФ при ТрУ, да се подпомогне финансирането за публикуване на научните изследвания в реферирани издания, отговарящи на следните условия:

1. Оригинална научна статия в пълен текст;
2. Над 60% от авторския колектив да са от академичния състав на МФ, ТрУ;
3. Статията да е приета за публикуване в научно списание, реферирано в Web of Science и/или Sсopus с импакт фактор по Thomson Reuters;
4. Максималната финансова подкрепа за публикуване на 1 научна статия е

обвързана с импакт фактора (IF) на изданието според Journal Citation Reports

(JCR) на Web of Science

Финансовата подкрепа е в размери както следва:

IF ≥ 5.00 – до 6000 лв.

IF от 3.00 до 4.99 – до 5000 лв.

IF от 1.00 до 2.99 – до 3000 лв.

IF ≤ 0.99 – до 2000 лв.

**Изискуеми документи за кандидатстване за финансова подкрепа за публикуване на специализирани публикации в реферирани издания и издания с импакт фактор:**

1. Доклад от водещия автор или автора за кореспонденция до Декан на МФ

придружен с предложение за поемане на задължение, в което е ясно упоменато,

че поемането на финансовото задължение е за сметка на отделените средства за

подпомагане на публикацонната активност;

1. Научната статия в окончателен формат с пълен авторски колектив одобрена за

публикуване (uncorrected proof);

1. Писмо (е-майл, формуляр) от научното списание, в което е изрично упоменато,

че статията със съответното заглавие и авторски колектив е приета за

отпечатване;

1. Разпечатка от Web of Science, доказваща настоящия IF на изданието;
2. Проформа-фактура (invoice) за изплащане на сумата.